**Zmluva o dielo**

uzatvorená podľa §536 a násl. Obchodného zákonníka č. 513/91 Zb. v platnom znení

**Čl. I. Zmluvné strany**

|  |  |  |
| --- | --- | --- |
| **1.1.** | **Objednávateľ** |  |
|  | Názov a sídlo: | **Správa mestskej zelene v Košiciach**, **príspevková organizácia**  Rastislavova č. 79  040 01 Košice |
|  | V zastúpení: | Ing. Marta Popríková – poverená zastupovaním štatutárneho orgánu |
|  | Osoba oprávnená na rokovanie | p. Miroslav Šogór - ved. TO, e-mail: [sogor@smsz.sk](mailto:sogor@smsz.sk)  tel. : 0902 733 002  JUDr. Katarína Ondášová – vedúca PaPÚ,  e- mail: [ondasova@smsz.sk](mailto:ondasova@smsz.sk), tel.: 055/7263 410 |
|  | Bankové spojenie: | Prima banka Slovensko, a.s. |
|  | Číslo účtu IBAN: | SK60 5600 0000 0004 4386 8001 |
|  | IČO:  DIČ:  IČ DPH: | 17078202  2021157556  SK2021157556 |
| **1.2.** | **Zhotoviteľ** |  |
|  | Názov a sídlo: |  |
|  | V zastúpení: |  |
|  | Osoba oprávnená na rokovanie: |  |
|  | Bankové spojenie: |  |
|  | Číslo účtu IBAN: |  |
|  | IČO:  DIČ:  IČ DPH: |  |
|  | | |  |
|  | | |  |
|  | | |  |
| 1. **PREAMBULA**   Zmluva sa uzatvára s víťazom prieskumu trhu – zákazka s nízkou hodnotou v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. | | |  |
|  | | |  |
|  | | |  |

Čl. II. Predmet zmluvy

**2.1.** Zhotoviteľ sa zaväzuje, že za podmienok dohodnutých v tejto zmluve o dielo (ďalej len ZoD) pre objednávateľa vyhotoví nasledovné dielo pre akciu:

„Rekonštrukcia kanalizačnej siete odvodnenia Horizontálnych vrtov Sídliska DH – I. etapa“

Predmetom ZoD podľa projektu stavby je: Vyčistenie šácht, priepustov a žľabov horizontálnych vrtov podľa prílohy č.2 cenovej ponuky.

**2.2.** Zhotoviteľ sa zaväzuje zhotoviť dielo vo vlastnom mene, na vlastný náklad a na vlastné nebezpečenstvo, v súlade so všetkými právnymi predpismi a technickými normami, ktoré sú platné na území Slovenskej republiky.

**2.3.** Objednávateľ sa zaväzuje, že riadne dokončené dielo prevezme a zaplatí za jeho zhotovenie dohodnutú cenu.

**2.4.** Predmet ZoD je vymedzený touto ZoD a oceneným položkovým súpisom prác, ktoré tvoria nedeliteľnú súčasť tejto ZoD.

* 1. Východzie podklady k predmetu ZoD:

1. obhliadka objektu
2. cenová ponuka.
   1. Zhotoviteľ je povinný denne zaznamenávať do stavebného denníka vykonané práce a ostatné náležitosti vyplývajúce z realizačnej činnosti.

Čl. III. Čas plnenia

**3.1.** Zhotoviteľ sa zaväzuje, že dodá predmet dohodnutý v rozsahu a obsahu čl. II tejto ZoD v nasledovných termínoch:

1. začiatok doby plnenia pre realizáciu diela:
2. koniec doby plnenia pre realizácie diela:

**3.2.** Ak zhotoviteľ pripraví dielo alebo jeho dohodnutú časť na odovzdanie pred časom plnenia, dohodnutým v čl. III. bod 3.1. tejto ZoD, objednávateľ sa zaväzuje toto dielo prevziať v ponúknutom termíne bez nároku zhotoviteľa na finančné zvýhodnenie.

**3.3.** Prípadné zmeny času plnenia, uvedeného v čl. III. bod 3.1. tejto ZoD, ktoré by mali za následok predĺženie doby plnenia nad dohodnutý koniec doby plnenia uvedený v čl. III. bod 3.1. b) tejto ZoD, sú možné len po dohode oboch zmluvných strán na základe dodatku k ZoD.

Čl. IV. Miesto plnenia

* 1. Miestom plnenia podľa čl. II. tejto ZoD je:

**„MČ Košice – Sídlisko Dargovských hrdinov“**

Čl. V. Cena za dielo

**5.1.** Cena za zhotovenie predmetu ZoD v rozsahu čl. II. bola zmluvnými stranami dohodnutá v zmysle zákona NR SR č.18/1996 Z. z. o cenách v znení neskorších predpisov a jeho vykonávacej vyhlášky podľa cenovej ponuky, ktorá je prílohou ZoD vo výške:

**Cena bez DPH:**

**DPH:**

**Cena s DPH:**

**(slovom: eur)**

**5.2.** Zhotoviteľ zodpovedá za to, že faktúra bude obsahovať náležitosti daňového dokladu podľa zákona č. 222/2004 Z. z. o DPH v platnom znení. V prípade, ak faktúra nebude obsahovať právnymi predpismi stanovené náležitosti, má objednávateľ právo vrátiť faktúru na prepracovanie, počas prepracovávania faktúry lehota splatnosti neplynie a začne plynúť odo dňa doručenia prepracovanej faktúry.

**Čl. VI. Platobné podmienky**

**6.1.** Zhotoviteľ a objednávateľ sa dohodli na nasledovnej úhrade ceny za dielo:

Objednávateľ uhradí zhotoviteľovi cenu diela na základe faktúr so splatnosťou faktúry 30 dní odo dňa jej doručenia.

**6.2.** Na základe odsúhlaseného a potvrdeného súpisu vykonaných prác zástupcom objednávateľa, vyhotoví zhotoviteľ faktúru/daňový doklad a doručí ju na adresu objednávateľa.

**Čl. VII. Záručná doba a zodpovednosť za vady**

**7.1.** Zhotoviteľ zodpovedá za to, že predmet tejto ZoD bude zhotovený v súlade so záväzkami tejto ZoD, podľa projektu stavby, podľa technických noriem a všeobecne záväzných právnych predpisov platných na území Slovenskej republiky.

**7.2.** Zhotoviteľ nezodpovedá za vady diela, ktoré boli spôsobené porušením povinností zo strany objednávateľa.

**7.3.** Zhotoviteľ sa zaväzuje pri realizácii predmetu zmluvy dodržiavať všetky technické normy, bezpečnostné a právne predpisy vzťahujúce sa na plnenie tejto zmluvy. Pokiaľ ich porušením vznikne objednávateľovi škoda, zhotoviteľ je povinný uvedenú škodu uhradiť, vrátane úhrady nákladov spojených so zosúladením stavu s príslušnou normou, resp. predpisom.

**7.4.** Zhotoviteľ sa zaväzuje predmetné práce realizovať podľa príslušných všeobecných a rezortných predpisov týkajúcich sa bezpečnosti práce a ochrany zdravia. Po celú dobu realizácie diela zhotoviteľ zabezpečí bezpečnosť práce a prevádzky, dodržiavanie predpisov BOZP a požiarnej ochrany na pracovisku a ochrany životného prostredia. Zhotoviteľ zodpovedá za škody vzniknuté porušením týchto predpisov objednávateľovi alebo tretím osobám.

**Čl. VIII. Spolupôsobenie objednávateľa a zhotoviteľa**

**8.1.** Objednávateľ sa zaväzuje, že počas realizácie diela poskytne zhotoviteľovi v rozsahu nevyhnutne potrebnom spolupôsobenie, spočívajúce najmä:

1. zabezpečení prístupu na stavbu

**Čl. IX. Odovzdanie a prevzatie diela**

**9.1.** Dielo sa považuje za splnené jeho odovzdaním zhotoviteľom a prevzatím objednávateľom. Dielo sa bude odovzdávať ako celok, v zmysle čl. III. bod 3.1. tejto ZoD.

**9.2.** Objednávateľ prevezme predmet zmluvy špecifikovaný v čl. II. osobne a prevzatie zhotoviteľovi písomne potvrdí. Zhotoviteľ je povinný odovzdať objednávateľovi spolu s predmetom zmluvy aj všetky súvisiace dokumenty (fotodokumentácia, záverečná správa).

**9.3.** Zhotoviteľ poskytuje na Dielo záruku. Zhotoviteľ zodpovedá za to, že zhotovené Dielo bude mať počas celej záručnej doby vlastnosti dohodnuté touto Zmluvou a bude vyhovovať požiadavkám technických noriem a všeobecne záväzných právnych predpisov.

**9.4.** Záručná doba začína plynúť odo dňa nasledujúceho po podpise protokolu o odovzdaní a prevzatí Diela zmluvnými stranami. Zhotoviteľ poskytuje objednávateľovi na dielo záruku v trvaní 24 mesiacov.

**Čl. X. Prechod vlastníckeho práva**

**10.1.** Zhotoviteľ a objednávateľ sa dohodli, že vlastnícke právo k predmetu ZoD prechádza na objednávateľa dňom odovzdania a prevzatia diela. V prípade zistenia vád a nedorobkov prechádza vlastnícke právo k dielu na objednávateľa až dňom ich odstránenia.

**Čl. XI. Ukončenie zmluvného vzťahu, riešenie sporov**

**11.1.** Zmluvné strany sa zaväzujú riešiť spory vyplývajúce z uzavretej zmluvy o dielo prednostne dohodou prostredníctvom štatutárnych zástupcov zmluvných strán.

**11.2.** Zmluva môže byť ukončená dohodou zmluvných strán, výpoveďou alebo odstúpením od zmluvy z dôvodu podstatného porušenia zmluvných podmienok. Nároky zmluvných strán vyplývajúce im z právnych predpisov tým nie sú dotknuté.

**11.3.** Každá zmluvná strana môže túto zmluvu kedykoľvek ukončiť písomnou výpoveďou bez uvedenia dôvodu. V prípade výpovede je výpovedná doba jeden mesiac, ktorá začne plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane.

**11.4.** Zmluvný vzťah podľa tejto zmluvy môže skončiť aj písomnou dohodou zmluvných strán ku ktorémukoľvek dňu.

**Čl. XII. Záverečné ustanovenia**

**12.1.** Zmluvné strany uzatvárajú zmluvu slobodne, vážne, určito a zrozumiteľne, nie v tiesni ani za nápadne nevýhodných podmienok, čo potvrdzujú svojimi podpismi.

**12.2.** Táto zmluva nadobúda platnosť dňom jej podpisu oboma zmluvnými stranami a účinnosť nadobúda nasledujúci deň po dni jej zverenia na webovej stránke objednávateľa [www.smsz.sk](http://www.smsz.sk).

**12.3.** Táto zmluva je vyhotovená v dvoch vyhotoveniach, jedno vyhotovenie pre objednávateľa, jedno vyhotovenie pre zhotoviteľa.

**12.4.** Obsah tejto zmluvy môže byť menený len formou písomného dodatku na základe vzájomnej dohody oboch zmluvných strán.

V Košiciach dňa

Za objednávateľa: Za zhotoviteľa:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ing. Marta Popríková**

poverená zastupovaním

štatutárneho orgánu konateľ